ถ้าแฟนเป็นธาลัสซีเมียอัลฟ่า แต่ผมปกติจะสามารถมีลูกได้มั้ยครับ แล้วลูกจะมีความเสี่ยงอะไรบ้างครับ
สวัสดีค่ะ หากแฟนเป็นพาหะธาลัสซีเมียอัลฟ่า คือมีแค่ยีนแฝง ไม่ได้เป็นโรค ได้แก่ อัลฟ่าธาลัสซีเมีย 1 (alpha-thal 1 trait) และอัลฟ่าธาลัสซีเมีย 2 (alpha-thal 1 trait) และฝ่ายชายปกติดี ไม่ได้เป็นพาหะของโรคธาลัสซีเมีย ทั้งชนิดเบต้าหรืออัลฟ่า ลูกที่เกิดมาก็จะมีโอกาสเป็นพาหะของโรคประมาณ 50% คือมีแค่ยีนแฝงเหมือนแม่ แต่ไม่ได้เป็นโรค ไม่มีอาการผิดปกติใดๆ ยกเว้นมีผลเม็ดเลือดแดงผิดปกติเล็กน้อย ส่วนลูกอีก 50% จะปกติดี ไม่ได้รับยีนแฝงมาแต่หากแฟนเป็นโรคธาลัสซีเมียอัลฟ่า เช่น hemoglonin-H disease, hemoglobin-H constant spring diseaes เป็นต้น ลูกที่เกิดมาจะเป็นพาหะธาลัสซีเมียทั้งหมด ซึ่งจะมีเพียงแค่ยีนแฝงที่ผิดปกติ ไม่ได้เป็นโรคแต่อย่างใด